NAVO kla luidkeels oor Russiese veldtog teen ISIS – praag.co.za — 20 jaar jonk!
Hy sê Navo is gereed om, indien nodig, magte te ontplooi om die alliansie-lid, Turkye, te verdedig. Turkye is een van die lande wat ISIS steun.
Russiese vegvliegtuie het Woensdag ­missiele afgevuur in die eerste gekombineerde offensief met troepe van die Siriese regering sedert Moskou verlede week met sy militêre veldtog in Sirië begin het.
NAVO het verlede naweek herhaaldelike skendings van Turkye lugruim deur Russiese vegvliegtuie aangemeld, maar die Turkse premier Ahmet Davutoglu het aan joernaliste gesê die voorvalle het nie betrekkinge tussen die twee lande aangetas nie.
Volgens Davutoglu, het Moskou Ankara verseker dat sodanige voorvalle in die toekoms uitgeskakel sal word.
NAVO het intussen Maandag nietemin in ’n verklaring geëis dat die skendings moet end kry.
Rusland het voorvalle in die Turkse lugruim toegeskryf aan grensbewaking.
Brittanje se minister van verdediging, Michael Fallon, het Rusland daarvan beskuldig dat die land se betrokkenheid in Sirië nie soseer teen die Islamitiese Staat-groep (ISIS) gemik is nie, maar eerder om die regering van pres. Bashar al-Assad by te staan.
Rusland se weermag is op versoek van die Siriese president ontplooi teen internasionale terreur, terwyl NAVO oor geen wettige mandaat beskik om die Siriese leierskap omver te werp nie en boonop internasionale terreur stig om dit te bereik in die vorm van ISIS.
Navo-woordvoerders het die vrees uitgespreek dat die situasie kan vererger en “nog gevaarliker” kan word.
Skrywer praagGepubliseer op 9 Oktober 2015 Kategorieë Internasionale nuus, NuusSleutelwoord internasionale terreur, ISIS, Islamitiese staat, Jens Stoltenberg, lugaanvalle, NAVO, Rusland, Sirië
Vorige Vorige artikel: Vliegtuig met DA-adjunk steeds soek
Volgende Volgende artikel: Nobelpryswenners genees tropiese siektes